Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 168/12/8803	Košice II, 5.9.2012
EEČ : 2-64-281-2012

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 1 písmeno b Trestného zákona číslo 140/1961 Zbierky zákonov v znení zákona číslo 13/1998 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX XXXXX za trestný čin krádeže podľa § 247 ods. 1 písm. b/ Trestného zákona účinného v čase spáchania skutku, ktorého sa dopustil na tom skutkovom základe, že dňa 18.12.1996 asi o 04.15 hod. na ul. XXXXX v Košiciach sa vlámal do tam zaparkovaného osobného motorového vozidla zn. VAZ 2107 EČV XXXXX tým spôsobom, že nezisteným predmetom otvoril ľavé predné dvere na vozidle a následne z neho odcudzil rádioprehrávač zn. KANSAI, čím tak pre majiteľa XXXXX spôsobil škodu vo výške 4.900.-Sk,

lebo o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
Uznesením vyšetrovateľa OÚV XXXXX II sp. zn. VP-1216/20-1996 zo dňa 18.12.1996 podľa § 160 ods. 1 Trestného poriadku účinného v čase spáchania skutku vznesené obvinenie XXXXX za trestný čin krádeže podľa § 247 ods. 1 písm. b/ Trestného zákona účinného v čase spáchania skutku na tom skutkovom základe ako je to uvedené vo výrokovej časti tohto uznesenia.

Po ukončení vyšetrovania a vyhostení obvineného z územia Slovenskej republiky orgánmi cudzineckej polície Slovenskej republiky bolo uznesením vyšetrovateľa OÚV XXXXX II sp. zn. VP-1216/20-1996 zo dňa 12.2.1997 podľa § 173 ods. 1 písm. a/ Trestného poriadku účinného v čase spáchania skutku trestné stíhanie prerušené za účelom prevzatia trestného stíhania orgánmi Ukrajinskej republiky.

Dňa 18.2.1997 bola Okresnou prokuratúrou XXXXX II spracovaná žiadosť o prevzatie trestného stíhania adresovaná Generálnej prokuratúre v Kyjeve Ukrajinská republika, ktorá bola prostredníctvom Generálnej prokuratúry Slovenskej republiky zaslaná ukrajinskej strane.

Dňa 19.8.2008 tunajšia prokuratúra obdržala prostredníctvom Krajskej prokuratúry v Košiciach právoplatné rozhodnutie orgánov Ukrajinskej republiky, z ktorého je zrejmé, že trestné stíhanie proti obvinenému XXXXX XXXXX bolo v súlade s čl. 6 ods. 2 Trestného poriadku Ukrajinskej republiky zastavené.

Dňa 1.9.2011 nadobudla účinnosť novelizácia ustanovenia § 215 ods. 2 Trestného poriadku, kde v ustanovení § 215 ods. 2 písm. b/ Trestného poriadku sa uvádza, že prokurátor zastaví trestné stíhanie, ak o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.
   
Vzhľadom na vyššie uvedené skutočnosti bolo potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor